Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1788

1. A képzési cél Olyan számítás-, digitális- és mikroprocesszor-technikai ismeretekkel rendelkező szakmérnökök képzése, akik korábbi mérnöki szakképzettségük és a továbbképzés során szerzett ismereteik alapján képesek korszerű mikrogépbázisú vezérlő- és szabályozó berendezések gyártásában, telepítésében, üzembe helyezésében eredményesen közreműködni. Ennek érdekében a hallgatók kellő mélységű mikroprocesszor-technikai, digitális irányítástechnikai és számítógép alkalmazási alapokat kapnak az olyan ipari alkalmazásokban való jártasságot elősegítő tárgycsoportok elsajátításához, mint szabályozott villamos hajtások, számítógéppel támogatott ipari irányítás, mérésadatgyűjtés és az ipari robotok.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes